Publication: Magyar Közlöny
Issue: MK-2003-137 (Year: 2003, Number: 137)
Era: 1990-2004
Section: az 1117/2003. (XI. 28.) Korm. határozathoz
Paragraph Index: 148

1. A Velencei-tó–Vértes térség természeti-táji, kulturális környezet — mint turizmust vonzó értékek — megõrzése és a környezet-, valamint természetvédelmi érdekekkel összehangolt továbbfejlesztése, továbbá az ország nemzetközi egyezményekben vállalt természetvédelmi kötelezettségeinek maradéktalan betartása a kiemelt térségben. A kiemelt üdülõkörzet legnagyobb vonzerejét a természeti, táji és kulturális értékek adják. A kiváló adottságok közül legfontosabbak a Velencei-tó fürdésre, vízi sportolásra kiválóan alkalmas vízfelülete, a gyalogos, lovas, kerékpáros túrázásra alkalmas Vértes és Velencei-hegység, a történelmi és kulturális emlékhelyek, az Európában egyedülálló, sajátos karakterû, változatos és vonzó táj és egészséges környezet. A fejlesztés egyik alapvetõ célja e vonzó értékek megõrzése, és a környezet-, valamint a természetvédelmi érdekekkel összehangolt turisztikai célú rehabilitálása és a vonzási értékek erõsítése, fejlesztése. A Velencei-tó–Vértes kiemelt üdülõkörzetben olyan természeti, táji, kulturális értékek és egyben turisztikai vonzerõk koncentrálódnak, amelyek megóvásának, illetve fennmaradásának biztosítása országos és nemzetközi érdek. A „fenntartható fejlõdés” elve szerint el kell érni, hogy a Velencei-tó–Vértes térség egyrészt, mint biológiai sokféleséget reprezentáló természeti, táji környezet, másrészt, mint turizmust befogadó és magas szinten kiszolgáló kiemelt régió mindkét követelménynek maradéktalanul megfeleljen.

Source: https://magyarkozlony.hu/hivatalos-lapok/4067bf86db21e3fb10916c370917d1907386de00/dokumentumok/aac60ca3eab6df494f7b9050541646f0c5ccbb75/letoltes